# Smernica č. 19/2023 o financovaní implementácie Plánu obnovy a odolnosti SR

Gestorský útvar:  Sekcia rozpočtu tel.: 02/59 374 265, ev.č. 2023/10527:1-A2410

Minister školstva, vedy, výskumu a športu (ďalej len „minister“) podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky v súlade s § 5 ods. 2 písm. c) a f) zákona   
č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov a Systému implementácie Plánu obnovy a odolnosti (ďalej len „systém implementácie“) vydáva túto smernicu:

### **Čl. 1 Úvodné ustanovenia**

1. Táto smernica upravuje postup organizačných útvarov Ministerstva školstva, vedy, výskumu a športu Slovenskej republiky (ďalej len „ministerstvo“) pri financovaní realizácie investície alebo reformy Plánu obnovy a odolnosti Slovenskej republiky (ďalej len „POO“) alebo ich vybranej časti v pôsobnosti ministerstva (ďalej len „úloha POO“) podľa systému implementácie.
2. Financovanie realizácie úloh POO pozostáva
3. zo spracovania žiadosti o platbu,
4. z kontroly a schválenia žiadosti o platbu,
5. z predloženia žiadosti o platbu sekcii, v ktorej pôsobnosti je rozpočet (ďalej len „sekcia rozpočtu“),
6. zo zabezpečenia platieb alebo zúčtovania podľa predloženej žiadosti o platbu.

### **Čl. 2 Definícia pojmov**

Na účely tejto smernice sa rozumie

1. gestorom štátny tajomník, ktorý je zodpovedný za realizáciu úloh POO podľa zoznamu zverejneného na intranete ministerstva, generálny tajomník služobného úradu alebo vedúci zamestnanec na prvom stupni riadenia, v ktorého pôsobnosti je realizácia úloh POO,
2. príslušným útvarom organizačný útvar ministerstva, v ktorého pôsobnosti je realizácia úloh POO podľa systému implementácie,
3. žiadosťou o platbu základný nástroj na zabezpečenie financovania realizácie úloh POO podľa systému implementácie,
4. koordinátorom POO Národná implementačná a koordinačná autorita (ďalej len „NIKA“),
5. vnútornou jednotkou POO jednotka vytvorená v Rozpočtovom informačnom systéme, z ktorej sa realizujú platby a rozpočtové opatrenia na zabezpečenie financovania POO,
6. úložiskom informačný systém na výmenu informácií medzi NIKA a ministerstvom, ktorý tieto subjekty používajú do zavedenia informačného a monitorovacieho systému POO.

### **Čl. 3 Finančné riadenie**

1. Pri realizácii a financovaní úloh POO sa postupuje podľa osobitného predpisu[[1]](#footnote-2)) a systému implementácie.
2. Vykonávateľ používa prostriedky mechanizmu, ak sám realizuje úlohu POO. Ak vykonávateľ nerealizuje úlohu POO sám, prostriedky mechanizmu poskytne prijímateľom na účel realizácie úlohy POO. Vykonávateľ môže poveriť realizáciou časti úloh POO aj sprostredkovateľa podľa osobitného predpisu.[[2]](#footnote-3))
3. Za realizáciu plnenia úlohy POO zodpovedá príslušný útvar.
4. Za realizáciu financovania úlohy POO zodpovedá sekcia rozpočtu.
5. Príslušný útvar zodpovedný za realizáciu úlohy je povinný dodržiavať schválený rozpočet na realizáciu úlohy resp. projektu a pri hospodárení s prostriedkami mechanizmu zachovávať princípy nakladania s verejnými prostriedkami, najmä hospodárnosť, efektívnosť, účelnosť a účinnosť.
6. Na realizáciu úlohy POO sa za nevyhnutné považujú tie výdavky, ktoré je potrebné vynaložiť s cieľom splniť míľniky alebo ciele v požadovanom rozsahu, kvalite a termíne. Rozpätie týchto výdavkov je uvedené v nákladovom ohodnotení príslušnej úlohy POO.
7. Ak príslušný útvar identifikuje potrebu financovania výdavkov, ktoré neboli zahrnuté do nákladového ohodnotenia príslušnej úlohy POO pri jej príprave, a ich vynaloženie je nevyhnutné alebo by malo pozitívny vplyv na realizáciu úlohy POO najmä na dosiahnutie míľnikov alebo cieľov v požadovanom rozsahu, kvalite a termíne, ich financovanie z prostriedkov mechanizmu môže byť do rozpočtu zahrnuté len so súhlasom od NIKA. Súhlas NIKA so zmenami rozpočtu nad rámec nákladového ohodnotenia, zabezpečuje príslušný útvar.
8. Ak príslušný útvar žiada o presun rozpočtových prostriedkov nad rámec schválených záväzných ukazovateľov, požiada sekciu rozpočtu o vykonanie zmien rozpočtu. Formulár žiadosti je uvedený v osobitnom vnútornom akte riadenia.[[3]](#footnote-4)) K žiadosti sa prikladá súhlas NIKA s príslušnou zmenou.
9. Ak príslušný útvar žiada o presun rozpočtových prostriedkov nad rámec nákladového ohodnotenia projektu, požiada sekciu rozpočtu o vykonanie zmien rozpočtu v rámci schválených záväzných ukazovateľov. Formulár žiadosti je uvedený v osobitnom vnútornom akte riadenia.3) K žiadosti sa prikladá súhlas NIKA s príslušnou zmenou.
10. Ak príslušný útvar žiada o presun medzi rozpočtovými položkami v rámci projektu bez vplyvu na nákladové ohodnotenie projektu, požiada sekciu rozpočtu o vykonanie zmien rozpočtu v rámci schválených záväzných ukazovateľov. Formulár žiadosti je uvedený v osobitnom vnútornom akte riadenia.3) Súhlas NIKA sa nevyžaduje.
11. Prostriedky mechanizmu možno použiť v súlade s podmienkami vecnej a časovej oprávnenosti[[4]](#footnote-5)) aj v nasledujúcich rozpočtových rokoch až do ich vyčerpania na účel realizácie plnenia projektu. Vykonávateľ oznámi Ministerstvu financií Slovenskej republiky a NIKA výšku všetkých výdavkov, ktoré použije až v nasledujúcom rozpočtovom roku, a to do 10. novembra bežného rozpočtového roka. Po doručení potvrdenia tohto oznámenia v termíne do 10. decembra bežného rozpočtového roka Ministerstvo financií Slovenskej republiky viaže príslušné nevyužité prostriedky mechanizmu a o sumu viazaných prostriedkov mechanizmu môže povoliť prekročenie limitu výdavkov v nasledujúcom rozpočtovom roku.
12. Proces zabezpečenia presunu prostriedkov mechanizmu na použitie do nasledujúceho rozpočtového roka riadi sekcia rozpočtu a príslušné útvary postupujú podľa jej pokynov.
13. Vedenie účtovníctva vykonávateľa a spracovanie účtovných záznamov a výstupov podľa osobitných predpisov,[[5]](#footnote-6)) ktoré súvisia s poskytovaním a používaním prostriedkov mechanizmu, zabezpečuje sekcia rozpočtu.
14. Prostriedky mechanizmu poskytuje prijímateľovi alebo sprostredkovateľovi vykonávateľ až po nadobudnutí účinnosti zmluvy o poskytnutí prostriedkov mechanizmu, ak osobitný predpis neustanovuje inak,[[6]](#footnote-7)) priamo na základe zmluvy najmä pri už zrealizovaných projektoch ich refundácií z prostriedkov mechanizmu alebo na základe predloženej žiadosti o platbu.
15. Zmluva o poskytnutí prostriedkov mechanizmu sa s prijímateľom alebo sprostredkovateľom uzatvára na základe postupov upravených v osobitnom predpise a systéme implementácie.[[7]](#footnote-8))
16. V súvislosti s realizáciou úloh POO sa pri zadávaní postupov, najmä jednotlivých výziev, ktorých výsledkom je zmluva o poskytnutí prostriedkov mechanizmu, zohľadňuje  celkový rozpočet projektu, vrátane zdrojov rozpočtovaných na úhradu dane z pridanej hodnoty (kód zdroja 1P02, 3P02).

### **Čl. 4 Systém financovania**

1. Ak prostriedky mechanizmu poskytuje vykonávateľ prijímateľovi na základe zmluvy o poskytnutí prostriedkov mechanizmu, postupuje sa podľa systému implementácie.[[8]](#footnote-9))
2. Pri používaní prostriedkov mechanizmu sprostredkovateľom, ktorý je rozpočtovou organizáciou alebo príspevkovou organizáciou v pôsobnosti vykonávateľa, sa použije postup uvedený v systéme implementácie.[[9]](#footnote-10))
3. Pri predkladaní žiadosti o platbu postupuje prijímateľ alebo sprostredkovateľ v súlade so zmluvou o poskytnutí prostriedkov mechanizmu. V zmluve o poskytnutí prostriedkov mechanizmu príslušný útvar určí systém financovania v súlade so systémom implementácie, a to predfinancovanie, zálohové platby, refundácie alebo kombináciu týchto systémov.[[10]](#footnote-11))
4. Pri používaní prostriedkov mechanizmu vykonávateľom a sprostredkovateľom a využití systému zálohovej platby podľa systému implementácie[[11]](#footnote-12)) vykonávateľ a sprostredkovateľ zúčtuje v najväčšom možnom objeme výdavky financované z poskytnutej zálohovej platby v lehote do 30. mája a 30. novembra.
5. Pri využití systému refundácie podľa systému implementácie[[12]](#footnote-13)) si vykonávateľ a sprostredkovateľ refundujú z prostriedkov mechanizmu výdavky uhradené z ich rozpočtu. Výdavky sa refundujú do troch mesiacov od vykonania úhrady výdavku.
6. Predkladanie žiadosti o platbu podľa odseku 3 sa nevzťahuje na prijímateľov, ktorým sa prostriedky mechanizmu poskytujú prostredníctvom príspevku na edukačné publikácie alebo príspevku na špecifiká podľa osobitného predpisu.[[13]](#footnote-14))
7. Ak ide o prijímateľov podľa odseku 6, finančný mechanizmus poskytovania a zúčtovania prostriedkov mechanizmu, vrátane vykonania príslušných finančných kontrol, je uvedený v prílohe č. 1.

### **Čl. 5 Finančná kontrola**

1. Príslušný útvar pri vykonávaní jemu zverenej časti POO zabezpečuje finančnú kontrolu podľa osobitného predpisu.[[14]](#footnote-15))
2. Administratívnu finančnú kontrolu vykonáva príslušný útvar pri každej finančnej transakcii po uzavretí zmluvného vzťahu s prijímateľom

a) pri poukazovaní prostriedkov mechanizmu a

b) pri zúčtovaní prostriedkov mechanizmu.

1. Pri financovaní úloh a poskytovaní finančných prostriedkov podľa § 4ad a § 4af zákona č. 597/2003 Z. z. poskytnutých podľa osobitného predpisu [[15]](#footnote-16)) na príslušný útvar sa vykonáva administratívna finančná kontrola pri každom zúčtovaní prostriedkov mechanizmu.
2. Administratívna finančná kontrola sa nevykonáva, ak vykonávateľ prostriedky mechanizmu používa a sám realizuje investíciu alebo reformu POO.

### **Čl. 6 Žiadosť o platbu**

1. Žiadosť o platbu predkladá príslušný útvar, prijímateľ alebo sprostredkovateľ v dvoch origináloch, jeden pre žiadateľa a druhý pre sekciu rozpočtu, ktorá žiadosť o platbu nahrá do príslušného informačného systému a zabezpečí jej zaúčtovanie. Vzor žiadosti o platbu je uvedený v Prílohe č. 2 až 7.
2. Ku každej žiadosti o platbu, na základe ktorej sa vykoná platba formou rozpočtového opatrenia, sa prikladá aj rozpis prevodu prostriedkov podľa ekonomických klasifikácií, ktorého vzor je uvedený v Prílohe č. 8.
3. Ak vykonávateľ plní aj funkciu prijímateľa, príslušný organizačný útvar pri predkladaní žiadosti o platbu postupuje podľa systému implementácie a doručí sekcii rozpočtu internú žiadosť o platbu podľa vzoru, ktorý je uvedený v prílohe č. 9 až 14.
4. Žiadosť o platbu musí obsahovať úplné, presné a spoľahlivé informácie, vrátane dokladov súvisiacich s finančnou operáciou alebo jej časťou na ktorých je potvrdené vykonanie základnej finančnej kontroly a správy/čiastkové správy z administratívnej finančnej kontroly, ak je to relevantné.
5. Pri výbere systému predfinancovania alebo výbere systému refundácií prijímateľ alebo sprostredkovateľ spolu so žiadosťami o platbu prikladá všetky doklady uvedené v odseku 4 a doklady, ktoré preukazujú použitie prostriedkov mechanizmu, najmä zmluvy, faktúry, cestovné príkazy, mzdovú rekapituláciu a pod.
6. Pri spracúvaní žiadostí o platbu príslušný útvar spolupracuje s prijímateľmi a usmerňuje ich najmä pri predkladaní dokumentácie k žiadosti o platbu. To platí, aj ak ide o spracovanie internej žiadosti o platbu. Príslušný organizačný útvar spolupracuje s ostatnými organizačnými útvarmi, ktoré sa podieľajú na realizácií príslušnej úlohy z POO.

### **Čl. 7 Realizácia platby**

1. Vykonávateľ vyplatí platbu v závislosti od záverov finančnej kontroly prijímateľovi bezodkladne. Platbu, na základe ktorej sa vyplácajú prostriedky mechanizmu prijímateľovi, najmä poskytnutie zálohovej platby, predfinancovania alebo refundácie, vykonávateľ uskutoční

a) do 45 kalendárnych dní od predloženia žiadosti o platbu, ak vykonávateľ v súvislosti so žiadosťou o platbu vykonáva základnú finančnú kontrolu a administratívnu finančnú kontrolu podľa osobitného predpisu[[16]](#footnote-17)) alebo

b) do 60 kalendárnych dní od predloženia žiadosti o platbu, ak vykonávateľ v súvislosti so žiadosťou o platbu vykonáva základnú finančnú kontrolu, administratívnu finančnú kontrolu a finančnú kontrolu na mieste podľa osobitného predpisu.[[17]](#footnote-18))

1. Nedodržanie lehoty podľa odseku 1 je vykonávateľ povinný odôvodniť NIKA. Odôvodnenie uvedie vykonávateľ v monitorovacích údajoch podľa systému implementácie,[[18]](#footnote-19)) v zozname žiadostí o platbu a do poznámky.
2. Sekcia rozpočtu vráti žiadosť o platbu na prepracovanie ak nespĺňa požiadavky podľa čl. 6 ods. 1, 2, 4, 5 alebo odseku 6. Pri predložení prepracovanej žiadosti o platbu je príslušný útvar, prijímateľ alebo sprostredkovateľ povinný zabezpečiť vykonanie základnej finančnej kontroly a opätovnej administratívnej finančnej kontroly.
3. Sekcia rozpočtu realizuje platby a rozpočtové opatrenia z vnútornej jednotky POO s využitím systémov financovania upravených v systéme implementácie.
4. Platba sa realizuje podľa typu prijímateľa ako

a) rozpočtové opatrenie úpravou limitu výdavkov, ak je sprostredkovateľom alebo prijímateľom štátna rozpočtová organizácia,

b) transfer,  ak je prijímateľom alebo sprostredkovateľom iný subjekt ako štátna rozpočtová organizácia.

1. Platba realizovaná ako transfer sa spravidla nastavuje so splatnosťou do dvoch pracovných dní.
2. Sekcia rozpočtu zabezpečuje

a) zaevidovanie dodávateľov,

b) nahrávanie projektov v súčinnosti s príslušným útvarom,

c) spracovanie rozpočtových opatrení,

d) realizáciu platobných príkazov,

e) sledovanie a účtovanie žiadostí o platbu, vytvorených príslušným útvarom, prijímateľom alebo sprostredkovateľom.

### **Čl. 8 Zúčtovanie finančných vzťahov**

1. Zúčtovaniu pri predfinancovaní alebo pri zálohovej platbe predchádza vykonanie administratívnej finančnej kontroly podľa osobitného predpisu.[[19]](#footnote-20)) Správa z finančnej kontroly sa prikladá k žiadosti o platbu, v zmysle príslušných vnútorných nariadení MŠVVaŠ SR.
2. Zúčtovanie finančných vzťahov sa vykonáva na základe žiadosti o platbu s názvom „zúčtovanie zálohovej platby“, ktorej vzor je uvedený v prílohe č. 4 alebo na základe žiadosti o platbu s názvom „zúčtovanie predfinancovania“, ktorej vzor je uvedený v prílohe č. 6, vrátane vykonania základnej finančnej kontroly. Kontrolný list z výkonu základnej finančnej kontroly sa prikladá k žiadosti o platbu.
3. Po poskytnutí zálohovej platby prijímateľ priebežne predkladá žiadosti o platbu s názvom „zúčtovanie zálohovej platby“ a najneskôr do 12 mesiacov odo dňa aktivácie rozpočtového opatrenia alebo do pripísania prostriedkov na účet prijímateľa je prijímateľ povinný predložiť žiadosť o platbu s názvom „zúčtovanie zálohovej platby“ v plnej výške poskytnutej zálohovej platby. Prijímateľ vráti nezúčtovanú časť každej poskytnutej zálohovej platby vykonávateľovi najneskôr do ukončenia lehoty na zúčtovanie príslušnej zálohovej platby.
4. Ak vznikne prijímateľovi povinnosť vrátiť poskytnutú zálohovú platbu a prijímateľ ju nevráti bez vyzvania, vykonávateľ vyzve prijímateľa na jej vrátenie podľa systému implementácie. Vzor žiadosti o vrátenie platby je uvedený v prílohe č. 7.
5. Príslušný útvar určí prijímateľovi lehotu na zúčtovanie plnej výšky každého poskytnutého predfinancovania po aktivácii rozpočtového opatrenia alebo po pripísaní prostriedkov mechanizmu na jeho účet. Nezúčtovaný rozdiel predfinancovania je prijímateľ povinný vrátiť vykonávateľovi do predloženia žiadosti o platbu s názvom „zúčtovanie predfinancovania“, najneskôr však do ukončenia overovania v rámci kontroly žiadosti o platbu s názvom „zúčtovanie predfinancovania“.
6. Ak vznikne prijímateľovi povinnosť vrátiť poskytnuté predfinancovanie a prijímateľ ho nevráti, vykonávateľ vyzve prijímateľa na jeho vrátenie podľa systému implementácie.[[20]](#footnote-21)) Vzor žiadosti o platbu s názvom „vrátenie“ je uvedený v prílohe č. 7.
7. Prostriedky mechanizmu poukázané prijímateľovi v minulých rokoch a vrátené vykonávateľovi v priebehu aktuálneho roka sa poukazujú na príjmový účet vnútornej jednotky POO č. SK15 8180 0000 0070 0066 1986.
8. Prostriedky mechanizmu vrátené z aktuálneho rozpočtového roka sa vracajú do rozpočtu vnútornej jednotky POO

a) rozpočtovým opatrením, ak ide o rozpočtovú organizáciu, alebo

b) prevodom na výdavkový účet vnútornej jednotky POO č. SK37 8180 0000 0070 0066 1978, ak nejde o rozpočtovú organizáciu.

1. Ak pri zúčtovaní zálohovej platby alebo zúčtovaní predfinancovania vykonávateľ v rámci základnej finančnej kontroly, administratívnej finančnej kontroly alebo finančnej kontroly na mieste podľa osobitného predpisu21) identifikuje:

* rozdiely medzi poskytnutou zálohou alebo predfinancovaním a zúčtovanou sumou vo výške maximálne 0,01 %,
* pri implementácii jedného opatrenia / projektu rozdiel podľa vyššie uvedeného nepredstavuje celkovo viac ako 40 Eur, a zároveň
* tento rozdiel nemá vplyv na maximálnu sumu prostriedkov mechanizmu poskytnutých na základe zmluvy o poskytnutí prostriedkov mechanizmu,

je vykonávateľ oprávnený považovať takéto rozdiely v zúčtovaní zálohovej platby alebo v zúčtovaní predfinancovania za tolerovateľné. V tomto prípade nie je potrebné uvedený rozdiel identifikovaný v rámci finančnej kontroly podľa zákona č. 357/2015 Z. z. o finančnej kontrole a audite považovať za nedostatok a nie je potrebné žiadať od prijímateľa vrátenie tohto zanedbateľného rozdielu.

1. Rozpočtované prostriedky mechanizmu možno použiť v súlade s podmienkami vecnej a časovej oprávnenosti6) aj v nasledujúcich rozpočtových rokoch až do ich vyčerpania na účely vykonania POO podľa systému implementácie.22) [[21]](#footnote-22))
2. Prostriedky mechanizmu, ktoré prijímateľ vráti, sa môžu použiť na realizáciu cieľov a míľnikov príslušného projektu bez vykonania rozpočtového opatrenia, ak boli poukázané na výdavkový účet vnútornej jednotky POO.
3. Ak  prostriedky mechanizmu, ktoré prijímateľ vráti, boli poukázané na príjmový účet vnútornej jednotky POO, je možné tieto zdroje opäť použiť na realizáciu plnenia úlohy POO. K uvedenej finančnej operácii však musí sekcia rozpočtu, na základe žiadosti gestora, zabezpečiť príslušné rozpočtové opatrenie v rámci aktuálneho rozpočtového roka alebo v návrhu rozpočtu kapitoly na ďalšie rozpočtové roky.

(13) O použití vrátených prostriedkov mechanizmu na účet vnútornej jednotky POO alebo do rozpočtu vnútornej jednotky POO rozpočtovým opatrením, ktoré sa použijú na realizáciu plnenia cieľov a míľnikov iných projektov, rozhodne na základe žiadosti sekcie rozpočtu minister. Sekcia rozpočtu následne zabezpečí všetky potrebné úkony na opätovné použitie prostriedkov mechanizmu na realizáciu plnenia cieľov a míľnikov v súlade s rozhodnutím vedenia ministerstva.

### 

### **Čl. 9 Vysporiadanie finančných vzťahov**

1. K vysporiadaniu finančných vzťahov s prijímateľom alebo so sprostredkovateľom pristupuje vykonávateľ pri
2. použití poskytnutých prostriedkov mechanizmu v rozpore s právnymi predpismi alebo s právne záväznými aktmi Európskej únie, najmä ak ide o porušenie finančnej disciplíny,
3. porušení alebo nesplnení povinností uvedených v zmluve o poskytnutí prostriedkov mechanizmu, najmä ak prostriedky mechanizmu boli použité v rozpore so zmluvou o poskytnutí prostriedkov mechanizmu a porušenie alebo nesplnenie týchto povinností je spojené s povinnosťou vrátenia prostriedkov mechanizmu,
4. poskytnutí zálohovej platby alebo predfinancovania, ktoré prijímateľ alebo sprostredkovateľ nepoužil, a v určenej lehote na zúčtovanie prijímateľ poskytnutú a nepoužitú zálohovú platbu alebo poskytnuté a nepoužité predfinancovanie vykonávateľovi vráti,
5. poskytnutí prostriedkov mechanizmu z mylnej platby podľa systému implementácie.20) [[22]](#footnote-23))
6. Vysporiadanie finančných vzťahov sa riadi systémom implementácie.[[23]](#footnote-24))
7. Ak má prijímateľ povinnosť vrátiť prostriedky mechanizmu alebo ich časť a nevysporiadal ich z vlastnej iniciatívy, príslušný útvar vyzve prijímateľa na vrátenie prostriedkov mechanizmu alebo ich časti postupom podľa systému implementácie.20) Vzor žiadosti o vrátenie platby je uvedený v prílohe č. 7.

### **Čl. 10 Úlohy príslušného útvaru a sekcie rozpočtu**

Príslušný útvar a sekcia rozpočtu

* 1. spolupracujú s ďalšími organizačnými útvarmi zapojenými do realizácie úloh POO,
  2. vedú evidenciu o rozpočte a čerpaní prostriedkov mechanizmu každého projektu, ktorý patrí do pôsobnosti príslušného útvaru,
  3. vedú evidenciu o rozpočte a čerpaní prostriedkov mechanizmu podľa potreby príslušného útvaru, podľa výziev alebo uzatvorených zmlúv,
  4. zachovávajú auditnú stopu najmä kontrolné zoznamy, pracovné listy, hodnotiace hárky, zápisy zo zasadnutí komisií, posúdenia o vykonávaní zverenej časti POO, na účel kontroly, auditu a poskytovania informácií Európskej komisii a NIKA, podľa systému implementácie[[24]](#footnote-25)), vrátane originálov žiadostí o platbu, kontrolných listov z vykonania základnej finančnej kontroly, správ z administratívnej finančnej kontroly, príslušných príloh, ktoré preukazujú použitie prostriedkov mechanizmu a pod.,
  5. spolupracujú pri príprave podkladov na účely auditu,
  6. poskytujú informácie organizačnému útvaru, v ktorého pôsobnosti je monitorovanie POO, o financovaní a realizácií úloh POO,
  7. ukladajú informácie o financovaní a implementácií úloh POO na úložisko.

### 

### **Čl. 11 Účinnosť**

Táto smernica nadobúda účinnosť dňa 24. júla 2023.

**(zverejnená 1. augusta 2023)**

**minister v.r.**

**Zoznam príloh**

Príloha č. 1: Postup v súvislosti s realizáciou programov POO podľa zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov

Príloha č. 2: Žiadosť o platbu\_priebežná platba

Príloha č. 3: Žiadosť o platbu\_poskytnutie zálohovej platby

Príloha č. 4: Žiadosť o platbu\_zúčtovanie zálohovej platby

Príloha č. 5: Žiadosť o platbu\_poskytnutie predfinancovania

Príloha č. 6: Žiadosť o platbu\_zúčtovanie predfinancovania

Príloha č. 7: Žiadosť o vrátenie platby

Príloha č. 8: Príloha k žiadosti o platbu\_rozpis

Príloha č. 9: Interná žiadosť o platbu\_priebežná platba

Príloha č. 10: Interná žiadosť o plabu\_poskytnutie zálohovej platby

Príloha č. 11: Interná žiadosť o platbu\_zúčtovanie zálohovej platby

Príloha č. 12: Interná žiadosť o platbu\_poskytnutie pradfinancovania

Príloha č. 13: Interná žiadosť o platbu\_zúčtovanie predfinancovania

Príloha č. 14: Interná žiadosť o vrátenie platby

## Obsah

[Smernica č. 19/2022 o financovaní implementácie Plánu obnovy a odolnosti SR 1](#_Toc135328533)

[**Čl. 1 Úvodné ustanovenia** 1](#_Toc135328534)

[**Čl. 2 Definícia pojmov** 1](#_Toc135328535)

[**Čl. 3 Finančné riadenie** 2](#_Toc135328536)

[**Čl. 4 Systém financovania** 4](#_Toc135328538)

[**Čl. 5 Finančná kontrola** 5](#_Toc135328539)

[**Čl. 6 Žiadosť o platbu** 5](#_Toc135328540)

[**Čl. 7 Realizácia platby** 6](#_Toc135328541)

[**Čl. 8 Zúčtovanie finančných vzťahov** 7](#_Toc135328542)

[**Čl. 9 Vysporiadanie finančných vzťahov** 9](#_Toc135328543)

[**Čl. 10 Úlohy príslušného útvaru a sekcie rozpočtu** 9](#_Toc135328544)

[**Čl. 11 Účinnosť** 10](#_Toc135328545)

[Obsah 12](#_Toc135328546)

1. ) Zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov. [↑](#footnote-ref-2)
2. ) § 6 zákona č. 368/2021 Z. z. [↑](#footnote-ref-3)
3. ) Smernica č. 42/2019 na zabezpečenie rozpočtového procesu v kapitole štátneho rozpočtu Ministerstva školstva, vedy, výskumu a športu Slovenskej republiky v znení smernice č. 14/2022. [↑](#footnote-ref-4)
4. ) Bod 2.1 a 2.2 Systém implementácie Plánu obnovy a odolnosti Slovenskej republiky. [↑](#footnote-ref-5)
5. ) Zákon č. 291/2002 Z. z. o Štátnej pokladnici a o zmene a doplnení niektorých zákonov. [↑](#footnote-ref-6)
6. ) § 26 ods. 3 zákona č. 368/2021 Z. z. [↑](#footnote-ref-7)
7. ) § 18 až 20 zákona č. zákona č. 368/2021 Z. z. a časť 3 Systému implementácie Plánu obnovy a odolnosti Slovenskej republiky. [↑](#footnote-ref-8)
8. ) Bod 4.5.2. Systému implementácie Plánu obnovy a odolnosti Slovenskej republiky. [↑](#footnote-ref-9)
9. ) Bod 4.5.3. Systému implementácie Plánu obnovy a odolnosti Slovenskej republiky. [↑](#footnote-ref-10)
10. ) Bod 4.6. Systému implementácie Plánu obnovy a odolnosti Slovenskej republiky. [↑](#footnote-ref-11)
11. ) Bod 4.6.2. Systému implementácie Plánu obnovy a odolnosti Slovenskej republiky. [↑](#footnote-ref-12)
12. ) Bod 4.6.3. Systému implementácie Plánu obnovy a odolnosti Slovenskej republiky. [↑](#footnote-ref-13)
13. ) § 4ad a § 4af zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov. § 26 ods. 3 zákona č. 368/2021 Z. z. [↑](#footnote-ref-14)
14. ) Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a v zmysle príslušných vnútorných nariadení MŠVVaŠ SR. [↑](#footnote-ref-15)
15. ) § 26 ods. 3 zákona č. 368/2021 Z. z. [↑](#footnote-ref-16)
16. ) § 7 a 8 zákona č. 357/2015 Z. z. [↑](#footnote-ref-17)
17. ) § 7 až 9 zákona č. 357/2015 Z. z. [↑](#footnote-ref-18)
18. ) Príloha č. 5.1 – 2 Systému implementácie Plánu obnovy a odolnosti Slovenskej republiky. [↑](#footnote-ref-19)
19. ) § 8 zákona č. 357/2015 Z. z. [↑](#footnote-ref-20)
20. ) Bod 4.8.1. Systém implementácie Plánu obnovy a odolnosti Slovenskej republiky

    21) Zákon č. 357/2015 Z. z. o finančnej kontrole a audite a o zmene a doplnení niektorých zákonov [↑](#footnote-ref-21)
21. 22) Bod 4.3. Systém implementácie Plánu obnovy a odolnosti Slovenskej republiky [↑](#footnote-ref-22)
22. ) Bod 4.8.1. Systém implementácie Plánu obnovy a odolnosti Slovenskej republiky [↑](#footnote-ref-23)
23. ) Bod 4.8. Systém implementácie Plánu obnovy a odolnosti Slovenskej republiky [↑](#footnote-ref-24)
24. ) Bod 4.9.3. Systém implementácie Plánu obnovy a odolnosti Slovenskej republiky [↑](#footnote-ref-25)